**210614**

**Ашу-ыза**

***«Қолдарыңнан келгенше, барлық адамдармен тату болыңдар.»***

***(Римдіктерге 12:18)***

Егер сіз ер адамдарды әйелдерге қарағанда мықтырақ деп санасаңыз, зейнеткерлерді күтетін мекемедегі тұрғындарға назар салыңыз. Қыдыруға шыққанда, әйелдер алысқа барып, тоқтамай, ұзақ жүре береді екен, ал ер адамдар жолдың жиегінде жиі-жиі тоқтап қалады екен. Перзентханада, әр 100 қызға 106 ұл бала туылады екен, бірақ бұл сандар тез өзгереді. 35 жаста, әр 100 әйелге 100 ер адам табылады екен, бұл 1:1 арақатынас, ал 70 жаста әрбір 100 әйелге 50 ер адам ғана өмір сүреді екен, демек бұл – 1:2 арақатынас, ал 100 жаста сіз әрбір 100 әйел үшін тек 25 ер адамды таба алатын екенсіз. Бұл 1:4 арақатынасы.

Еркектерді не зат жойып тастайды екен? Ия, біз бравадо факторы оның бір бөлігі екенін білеміз. Ер адамдар көбінесе - ұшақтан секіргенді, тауға көтерілгенді, қоян-қолтық ұрысқа қатысқанды жақсы көреді, ал әйелдердің көпшілігі бұндай тәуекелшілдер емес.

Басқа факторлар да бар. Әйелдер күйзелістер мен қиын жағдайларды ерлерге қарағанда әлдеқайда жақсы бастан кешіреді, ерлерді жоятын инсульттан да әйелдер тезірек жазылып кетеді, және ер адамдар сияқты тез ашуланбайды. Өлімнің негізгі он бес себептерінің он төртінен ерлер әйелдерге қарағанда көбірек қайтыс болады.

1769 ер адам мен 1913 әйелді зерттеген зерттеушілердің қорытындылары – тез ашуланатын ер адамдар - жиі жүрек ауруымен ауыратындығын көрсетеді. Ал әйелдерге бұл аса әсер етпейді екен. Ашуланшақ еркектерде жүректің қалыптан тыс соғуы қаупі 10% жоғары, бұл инсультқа әкеледі, ал бұл болса өлімге әкеледі.

Сонымен қатар, кек ұстағыш ер адамдар - жүректің ауруына шалдығу ықтималдығы 30%, бұл олардың өмірлерінің қысқаруының тағы бір себебі.